turjo4nis/wikipedia-bn-dump-20250701 huggingface dataset:
আইএনএস কারাঞ্জ (এস২১)

আইএনএস কারাঞ্জ (এস২১) হচ্ছে ভারতীয় নৌবাহিনীর কালাভারি শ্রেণীর ডিজেল চালিত ডুবোজাহাজ। ৪ সেপ্টেম্বর ১৯৬৯ সালে কমিশন প্রাপ্ত হয় ডুবোজাহাজটি এবং ২০০৩ সালের ১ আগস্ট ডিকমিশনড হয়। ৯১.৩ মিটার লম্বা জাহাজটি ভাসা অবস্থায় ১৬ নটস (৩০ কিলোমিটার/ঘণ্টা) বেগে এবং ডুবন্ত অবস্থায় ১৫ নটস (২৮ কিলোমিটার/ঘণ্টা) বেগে ছুটতে পারে।

জনপ্রিয় মাধ্যমে 
২০১৭ সালে দ্য ঘাজি এট্যাক চলচ্চিত্রে একজন ব্যক্তিকে দেখানো হয় যিনি এস২১ জাহাজে যাত্রী হয় এবং পানির নিচে ১৮ দিন টিকে থাকতে সক্ষম হয়।

তথ্যসূত্র 

ভারতের যুদ্ধ জাহাজ
কালভারি শ্রেণীর ডুবোজাহাজ
শ্রীশ পাল

শ্রীশ পাল (আনুমানিক ১৮৮৭ - ১৩ এপ্রিল, ১৯৩৯) একজন বাঙালি সশস্ত্র বিপ্লবী ও ব্রিটিশ বিরোধী স্বাধীনতা আন্দোলনকারী।

বিপ্লবী তৎপরতা 
তার আসল নাম ছিল শ্রীশচন্দ্র পাল। জন্ম মালিবাগ, ঢাকায়। ১৯০৫ সালে গুপ্ত বিপ্লবী দলের সাথে তার যোগাযোগ হয়। ঢাকায় হেমচন্দ্র ঘোষ স্থাপিত মুক্তি সংঘের (পরে বেংগল ভলান্টিয়ার্স দল) সাথে যুক্ত ছিলেন। এই বিপ্লবী সংগঠনের অনুগত সৈনিক শ্রীশ পাল বহু দুঃসাহসিক কর্মের হোতা ছিলেন। তিনি নেতাজী সুভাষচন্দ্র বসুর একনিষ্ঠ ভক্ত ছিলেন।

নন্দলাল হত্যা 
শ্রীশ পালের প্রধান কৃতিত্ব বিশ্বাসঘাতক পুলিশ ইনস্পেকটর নন্দলাল ব্যানার্জীকে হত্যা। বন্ধুর মুখোশে প্রফুল্ল চাকীকে ধরিয়ে দিয়েছিলো বাঙালি পুলিশ অফিসার নন্দলাল ব্যানার্জী। বিপ্লবীরা সিদ্ধান্ত নেন নন্দলাল ব্যানার্জীকে হত্যা করে প্রফুল্ল চাকীর মৃত্যুর বদলা নেওয়া হবে। সেইমত কাজের ভার পড়েছিল তরুণ বিপ্লবী শ্রীশচন্দ্র ও আত্মোন্নতি সমিতির রণেন গাঙ্গুলির ওপর। ৯ নভেম্বর, ১৯০৮ সালে কলকাতার সার্পেন্টাইন লেনে সন্ধেবেলায় তারা গুলি করে হত্যা করেন নন্দলালকে। পুলিশ বহুদিন পর্যন্ত তাদের খোঁজ পায়নি।

অন্যান্য বৈপ্লবিক কাজ 
রডা অস্ত্র অপহরণ অভিযানে অভিনব ভূমিকা ছিল তার। আরেক বিপ্লবী শ্রীশচন্দ্র মিত্র ওরফে হাবু মিত্রর নেতৃত্বে ২৬ আগস্ট রডা কোম্পানির মাউজার পিস্তলের বাক্স অপহরণ করা হয়। শ্রীশচন্দ্র পাল, হরিদাস দত্ত গরুর গাড়ির গাড়োয়ান সেজে অস্ত্র আনার জন্য হাজির হন খিদিরপুরে। যাবতীয় মাল তুলে দেওয়া হয় অন্যান্য গরুর গাড়ীতে, আর অস্ত্রের বাক্সগুলো কৌশলে তোলা হয় শ্রীশচন্দ্রের গাড়িতে। গাড়িগুলোকে পুলিশের চোখে ধুলো দিয়ে নিয়ে যাওয়া হয় বিপ্লবীদের আস্তানায়। মুক্তি সংঘের অপর বিপ্লবী (খগেন্দ্রনাথ দাস) ওরফে খগেন দাস এ কাজে তাকে সহায়তা করেন। এছাড়া মুরারী হত্যা, ও' ব্রায়েন হত্যা প্রচেষ্টা ইত্যাদিতে সক্রিয় ভূমিকা রাখেন তিনি। (জগদ্দল) অঞ্চলের আলেকজান্ডার জুট মিলের অত্যাচারী ইঞ্জিনিয়ার রবার্ট ও ব্রায়ান মজুর হত্যা করলে তার প্রতিশোধ স্বরূপ ১৯২২ সালে ও' ব্রায়েন হত্যা চেষ্টা করেন শ্রীশ পাল ও খগেন দাস। কিন্তু একাজে ব্যর্থ হলে তিনি গা ঢাকা দেন। বহুদিন পলাতক জীবন কাটিয়েছেন। নিরীহ অসুস্থ মানুষ সেজে পুলিশের চোখে ধুলো দিলেও গোপনে যোগাযোগ রেখেছেন বেংগল ভলান্টিয়ার্স সদস্যদের সাথে। ১৯১৬ সালে গ্রেপ্তার হন। ১৯১৯ এ অসুস্থ অবস্থায় মুক্তি পান।

মৃত্যু 
১৩ এপ্রিল, ১৯৩৯ সালে মারা যান বিপ্লবী শ্রীশচন্দ্র পাল।

তথ্যসূত্র 

১৮৮৭-এ জন্ম
পূর্ববঙ্গে জন্ম
১৯৩৯-এ মৃত্যু
বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ঢাকা জেলার ব্যক্তি
অনুশীলন সমিতি
ব্রিটিশ ভারতের বন্দি ও আটক
খুনের দায়ে দোষী সাব্যস্ত ভারতীয়
পশ্চিমবঙ্গের ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
১৮৮০-এর দশকে জন্ম
আলি ইবনে হামুদ আল নাসির

আলি ইবনে হামুদ আল-নাসির ( - al-nāṣir ʿalī ben ḥammūd, মৃত্যু: ২২শে মার্চ ১০১৮ ) ছিলেন ষষ্ঠতম কর্ডোবা খিলাফত এর খলিফা। তিনি ১০১৬ থেকে তার মৃত্যুর আগ পর্যন্ত দায়িত্ব পালন করেন। তিনি ছিলেন মুসলিম স্পেনের হামুদ্দিন রাজবংশ এর একজন সদস্য।
তিনি তানজাহ , মালাগা জয় করেছিলেন এবং স্পেনের বন্দর নগরী আলজেরিকাস দখল করেছিলেন ।

তথ্যসূত্র 

 

১০১৮-এ মৃত্যু
১১শ শতাব্দীর আরব ব্যক্তি
১১শ শতাব্দীর মুসলিম
গুপ্তহত্যার শিকার খলিফা
গুপ্তহত্যার শিকার স্পেনীয় রাজনীতিবিদ
১১শ শতাব্দীতে খুন হওয়া রাজশাসক
সুদর্শন পর্বত

সুদর্শন পর্বত ভারতের উত্তরাখণ্ডে অবস্থিত ৬,৫০৭ মিটার উচ্চ একটি পর্বতশৃঙ্গ।

ভৌগোলিক বিবরণ 
সুদর্শন পর্বতের অবস্থান ৩০° ৫৮′ ২১″ উত্তর এবং ৭৯° ১২′ ০০″ পূর্ব।  এটির উচ্চতা ৬,৫০৭ মিটার।

আরোহণ 
১৯৮১ সালের ৩০শে মে হরিশ কাপাদিয়ার নেতৃত্বে  ইন্দো-ফ্রেঞ্চ যুগ্ম অভিযাত্রী দল পূর্ব শৈলশিরা বরাবর এই শৃঙ্গ সর্বপ্রথম আরোহণ করেন।

চিত্রশালা

তথ্যসূত্র 

ভারতের পর্বত
শাহজাহানাবাদ

মুঘল সম্রাট  শাহজাহান মুঘল সাম্রাজ্যের শাসক ছিলেন যিনি ১৬২৮ খ্রিষ্টাব্দ থেকে ১৬৫৮ খ্রিষ্টাব্দ পর্যন্ত ভারত উপমহাদেশ শাসন করেছেন তিনি শাহজাহানাবাদ  (বর্তমান  দিল্লি) সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।লাল কেল্লা একটি ইউনেস্কো বিশ্ব ঐতিহ্যবাহী স্থান। এখানেই স্বাধীনতা দিবস উপলক্ষ্যে ভারতের প্রধানমন্ত্রী ভাষণ দেন। ১৭০৭ সালে আওরঙ্গজেবের মৃত্যুর পর মুঘল সাম্রাজ্যের অবনতি সূচিত হয়।১৭৩৯ সালে কারণালের যুদ্ধে নাদির শাহের বাহিনীর কাছে মুঘলরা পরাজিত হয়। এসময়  শাহজাহানাবাদ লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে।

মুঘল সাম্রাজ্য
এনাম মেডিকেল কলেজ ও হাসপাতাল

এনাম মেডিকেল কলেজ ও হাসপাতাল (ইএমসিএইচ) বাংলাদেশের ঢাকা জেলার সাভার উপজেলায় অবস্থিত একটি বেসরকারি মেডিকেল কলেজ ও হাসপাতাল। ২০০৩ সালে হাসপাতালটি প্রতিষ্ঠিত হয়। এটি ঢাকা বিশ্ববিদ্যালয়ের অধিভুক্ত কলেজ।

হাসপাতালটি ৫ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল অনুমোদিত।

অবস্থান 
প্রতিষ্ঠানটি সাভার পৌরসভার পার্বতীনগরে বীর মুক্তিযোদ্ধা আবুল কাশেম সন্দ্বীপ সড়কের পাশে অবস্থিত।

ইতিহাস 
১৯৮৯ সালে এনামুর রহমান এনাম ক্লিনিক নামে প্রতিষ্ঠিত করেন। ডা: এনামুর রহমান সরকারি চাকরি ছেড়ে দিয়ে প্রথমে ভাড়া বাসায় এনাম ক্লিনিক নামে ছয় শয্যার একটি ছোট ক্লিনিক করেন। পরবর্তীতে ২০০৩ সালে এটি মেডিকেল কলেজে রূপান্তরিত হয় এবং এনাম মেডিকেল কলেজ ও হাসপাতাল নামকরণ করা হয়। এরপর ২০০৩-২০০৪ শিক্ষাবর্ষে ৫০ জন ছাত্র-ছাত্রী নিয়ে এর প্রাতিষ্ঠানিক কার্যক্রম শুরু হয়। ২০১৩ সালের রানা প্লাজা ভবন ধসের গার্মেন্টস শ্রমিকদের এই হাসপাতালে চিকিৎসা সেবা দেওয়া হয়েছিল।

শিক্ষা কার্যক্রম 
বর্তমানে এটি এক হাজার শয্যা বিশিষ্ট একটি বেসরকারি হাসপাতাল এবং এখানে সাত শতাধিক শিক্ষার্থী পড়াশোনা করছে।

সংগঠন 
 স্পন্দন, রক্তদান ও সমাজসেবা বিষয়ক ক্লাব
 গ্যাংলিয়ন, বিতর্ক বিষয়ক ক্লাব
 অগ্নিবীণা, সাংস্কৃতিক বিষয়ক ক্লাব
 ফ্রিডম, খেলাধুলা বিষয়ক ক্লাব
 অনিন্দো- সাহিত্য, আলোকচিত্ৰ ও নাটক বিষয়ক ক্লাব

তথ্যসূত্র 

বাংলাদেশের বেসরকারি মেডিকেল কলেজ
ঢাকা জেলার মহাবিদ্যালয়
২০০৩-এ প্রতিষ্ঠিত শিক্ষাপ্রতিষ্ঠান
২০০৩-এ বাংলাদেশে প্রতিষ্ঠিত
সাভার ভিত্তিক সংগঠন
নাজমা (চলচ্চিত্র)

নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। ছবির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন সুভাষ দত্ত ও সংলাপ লিখেছেন মোহাম্মদ রফিকুজ্জামান। আবু জাফর খান প্রযোজিত ও শাবানা নিবেদিত এই চলচ্চিত্র পরিবেশনা করেছে এস এস প্রডাকশন্স। এতে নাম চরিত্রে (নাজমা) অভিনয় করেছেন শাবানা এবং কেন্দ্রীয় পুরুষ চরিত্রে অভিনয় করেছেন রাজ্জাক। অন্যান্য ভূমিকায় অভিনয় করেছেন প্রবীর মিত্র, দিলারা, আনোয়ার হোসেন, রোজী আফসারী, গোলাম মুস্তাফা, জসিম প্রমুখ।

এই চলচ্চিত্রের নাজমা চরিত্রে অভিনয় করে শাবানা ৮ম জাতীয় চলচ্চিত্র পুরস্কারে টানা তৃতীয়বারের মত শ্রেষ্ঠ অভিনেত্রী বিভাগে পুরস্কৃত হন।

কাহিনী সংক্ষেপ
নাদিম রহমান একজন জজের পুত্র। বাবার কড়া শাসনের পরও সে তার জীবন নিয়ে উদাসীন। সারাদিন পার্টি আর মদ নিয়েই থাকে। একদিন মদ খেয়ে মাতাল হয়ে বাড়ি ফিরলে বাবার কাছে ধরা পড়ে যায়। বাবা তাকে বকাঝকা করে। পরদিন বন্ধুদের নিয়ে কক্সবাজার চলে যায় বেড়াতে। সেখানে পরিচয় হয় নাজমার সাথে। অচিরেই সে নাজমার প্রেমে পড়ে এবং প্রেম বিয়েতে গড়ায়। বিয়ে করে বউ নিয়ে বাড়িতে এলে জজ বাবা তাকে জীবনের কঠোর শিক্ষা নেওয়ার জন্য বাড়ি থেকে বের করে দেয়। বিভিন্ন জায়গায় চাকরির জন্য আবেদন করতে গিয়ে সে ফেরত আসে। অবশেষে সে একটি ভালো চাকরির জোগাড় করে এবং স্ত্রী-সন্তান নিয়ে সুখের জীবনযাপন শুরু করে।

কিন্তু এই সুখের সংসারে বাঁধা হয়ে আসে জাফর মির্জা। জাফর নাজমার বাগদত্তা ছিল। সে নাদিমকে তার আর নাজমার বিয়ের কিছু ভুয়া কাগজপত্র দেখায়। ফলে রাগান্বিত হয়ে নাদিম নাজমাকে বাড়ি থেকে বের করে দেয়। অন্যদিকে নাজমার নানা আনোয়ার আহমেদ চৌধুরীর সম্পত্তি হাতিয়ে নিতে সে তাকে খুন করে। নাদিম আদ্যোপান্ত সব জানার পর নাজমাকে খুঁজতে বের হয়।

কুশীলব
 রাজ্জাক - নাদিম রহমান
 শাবানা - নাজমা রহমান
 প্রবীর মিত্র - রাব্বানি
 দিলারা - লিলি
 আনোয়ার হোসেন - আনোয়ার আহমেদ চৌধুরী
 রোজী আফসারী - নাজমার মা
 গোলাম মুস্তাফা - নাদিমের বাবা
 জসিম - জাফর মির্জা
 নারায়ণ চক্রবর্তী - আবদুল
 দিলদার - দিলদার
 সিরাজুল ইসলাম - ব্যবসায়ী
 আমিনুল হক
 শামসুল হুদা
 অমিতা বসু
 সৈয়দ আক্তার আলী

সঙ্গীত
নাজমা চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও এম এ মালেক। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, কুমার বিশ্বজিৎ ও পাপ্পু লাহিড়ী। সঙ্গীত গ্রহণ করা হয় শ্রুতি স্টুডিওতে।

গানের তালিকা

পুরস্কার
জাতীয় চলচ্চিত্র পুরস্কার

 বিজয়ী: শ্রেষ্ঠ অভিনেত্রী - শাবানা

তথ্যসূত্র

বহিঃসংযোগ
 

১৯৮৩-এর চলচ্চিত্র
১৯৮০-এর দশকের নাট্য চলচ্চিত্র
১৯৮০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশী প্রণয়ধর্মী চলচ্চিত্র
বাংলা ভাষার চলচ্চিত্র
সুভাষ দত্ত পরিচালিত চলচ্চিত্র
সুভাষ দত্তের চিত্রনাট্য
আলাউদ্দিন আলীর সঙ্গীত পরিচালনায় চলচ্চিত্র
শ্রেষ্ঠ অভিনেত্রীর জন্য জাতীয় চলচ্চিত্র পুরস্কার বিজয়ী চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আলাউদ্দিন আলী সুরারোপিত চলচ্চিত্র
এনামুর রহমান

এনামুর রহমান (জন্ম ৮ মার্চ ১৯৫৭) একজন রাজনীতিবিদ এবং চিকিৎসক। তিনি দশম ও একাদশ জাতীয় সংসদে ঢাকা-১৯ আসন থেকে নির্বাচিত হন। তিনি দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী ছিলেন। এনামুর এনাম মেডিকেল কলেজ ও হাসপাতালের প্রতিষ্ঠাতা চেয়ারম্যান।

কর্মজীবন 
এনামুর ১৯৮২ সালে বাংলাদেশ সিভিল সার্ভিস পরীক্ষায় উত্তীর্ণ হয়ে সরকারি চাকরিতে যোগদান করেন। চাকরিজীবনে তিনি সাভার ও গোপালগঞ্জ জেলায় দায়িত্ব পালন করেন। ১৯৯২ সালে তিনি সাভারে ফিরে আসেন এবং এনাম ক্লিনিক নামে ৬ শয্যা বিশিষ্ট একটি ক্লিনিক প্রতিষ্ঠা করেন। ২০০৩ সালে এনাম মেডিকেল কলেজ ও হাসপাতাল প্রতিষ্ঠা করেন। ২০১৩ সালের ২৪ এপ্রিল সাভারের রানা প্লাজা ধ্বসে পড়ার পর এনাম মেডিকেল কলেজ ও হাসপাতাল এবং এর প্রতিষ্ঠাতা এনামুর রহমান আহতদের তিন মাস বিভিন্ন পর্যায়ে চিকিৎসা সেবা দিয়ে দেশব্যাপী আলোচিত হন।

রাজনৈতিক জীবন 
এনামুর ছাত্র থাকাকালীন ছাত্র রাজনীতিতে যোগদান করে ১৯৬৯ সালের গণঅভ্যুত্থান ও ১৯৭০-এর সাধারণ নির্বাচনে সক্রিয় ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধের সময় তিনি পাকিস্তান বাহিনীর উর্দূতে লেখা চিঠিপত্র বাংলায় অনুবাদ করে মুক্তি বাহিনীকে সহায়তা করতেন। ২০১৪ সালের দশম জাতীয় সংসদ নির্বাচনে তিনি ঢাকা-১৯ আসন থেকে বিনা প্রতিদ্বন্দ্বীতায় নির্বাচিত হন। ২০১৮ সালের একাদশ জাতীয় সংসদ নির্বাচনেও একই আসন থেকে জয় লাভ করেন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভায় দুর্যোগ ব্যবস্থাপনা ও ত্রাণ প্রতিমন্ত্রী হিসেবে শপথ গ্রহণ করেন।
২০২৪ সালে অনুষ্ঠিত দ্বাদশ জাতীয় সংসদ নির্বাচনেও তিনি নৌকা প্রতীক নিয়ে নির্বাচনে অংশগ্রহণ করেন কিন্তু সাইফুল ইসলাম স্বতন্ত্র প্রার্থীর কাছে পরাজিত হন।

তথ্যসূত্র 

১৯৫৭-এ জন্ম
জীবিত ব্যক্তি
ঢাকার ব্যক্তি
বাংলাদেশী চিকিৎসক
দশম জাতীয় সংসদ সদস্য
একাদশ জাতীয় সংসদ সদস্য
শেখ হাসিনার চতুর্থ মন্ত্রিসভার সদস্য
বাংলাদেশ আওয়ামী লীগের রাজনীতিবিদ
বাংলাদেশের দুর্যোগ ব্যবস্থাপনা ও ত্রাণ মন্ত্রী
অশ্বিন কাকুমানু

অশ্বিন কাকুমানু (জন্ম ৫ জুলাই ১৯৮৭) একজন ভারতীয় চলচ্চিত্র অভিনেত্রী। তিনি তামিল অ্যাকশান থ্রিলার "মনকথা"য় অভিনয়ের জন্য সুপরিচিত।

চলচ্চিত্র

তথ্যসূত্র

বহিঃসংযোগ 
 

১৯৮৭-এ জন্ম
২১শ শতাব্দীর ভারতীয় অভিনেতা
জীবিত ব্যক্তি
পূর্ব নৌসেনা কমান্ড

পূর্ব নৌসেনা কমান্ড হল ভারতীয় নৌবাহিনীর তিনটি কমান্ডের মধ্যে একটি। এর সদর দপ্তর বিশাখাপত্তনমে। এখান থেকে এই নৌ কমান্ডটি পরিচালনা করা হয়। বিশাখাপত্তনাম ও কলকাতায় পূর্ব নৌসেনা কমান্ডের গুরুত্বপূর্ণ ঘাঁটি বা বেস রয়েছে।এই কমান্ড ভারতের পূর্ব উপকূলভাগের দায়িত্বে রয়েছে।

পরিষেবা প্রদানকারী অঞ্চল
পূর্ব নৌসেনা কমান্ড হল ভারতীয় নৌবাহিনীর প্রথম ও বৃহত্তম নৌ কমান্ড।এই কমান্ডের প্রশাসনিক  এলাকা বিশাল।এই কমান্ডের আওতায় রয়েছে ভারতের পূর্ব উপকূলের রাজ্য পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু ।এছাড়া রয়েছে কেন্দ্রসাশিত অঞ্চল পুদুচেরি ও আন্দামান ও নিকোবর দ্বীপপুঞ্জ।এই বিরাট এলাকায় পরিসেবা প্রদানের জন্য রয়েছে পূর্ব নৌসেনা কমান্ডের বহু নৌ ঘাঁটি ও ক্ষেপণাস্ত্র ঘাঁটি।অনেকগুলি নতুন নৌ ঘাঁটি নির্মাণের কথা চলে যেমন পশ্চিমবঙ্গ এর সাগর দ্বীপ এর ক্ষেপণাস্ত্র ঘাঁটি নির্মাণের কথা চলছে।আবার পারাদ্বীপ ও বিশাখাপত্তনমের কাছে নতুন নৌ ঘাঁটি নির্মাণের কাজ চলছে।এই এলাকার নিরাপত্তা জোরদার করার লক্ষে প্রতি বছর নতুন নতুন যুদ্ধ জাহাজ ও ডুবোজাহাজ পূর্ব নৌসেনা কমান্ডে যুক্ত হচ্ছে।

সংগঠন
এই কমান্ডের সংগঠন গুলি:

ঘাঁটি বা বেস
পূর্ব নৌসেনা কমান্ডের অনেকগুলি ঘাঁটি রয়েছে ভারতের পূর্ব উপকূলিও রাজ্য গুলিতে।প্রধান ঘাঁটি গুলি রয়েছে পশ্চিমবঙ্গএর কলকাতা, অন্ধ্রপ্রদেশ এর বিশাখাপত্তনম তামিলনাড়ুর চেন্নাই প্রভৃতি স্থানে ।ওড়িশার পারাদ্বীপে একটি নতুন ঘাঁটি নির্মাণের কাজ চলছে।

তথ্যসূত্র

ভারতীয় নৌবাহিনী
ভারতের নৌ ইউনিট এবং গঠন
ভারতীয় নৌবাহিনীর কমান্ড
হাফেজ

কুরআনের হাফেজ বা হাফিজ (), এর বাংলা প্রতিশব্দ রক্ষক। তবে হাফেজ বলতে বুঝানো হয় যার সমস্ত কোরআন ৩০ পাড়া  মুখস্থ আছে। হাফিজা হাফেজ শব্দের স্ত্রীলিঙ্গ।

ইতিহাস
নবী হযরত মুহাম্মদ (সা.) ৭ম শতাব্দীতে এমন এক আরবে বসবাস করতেন যেখানে খুব কম মানুষই শিক্ষিত ছিলেন। আরবরা তাদের ইতিহাস, বংশবিস্তার এবং কবিতা কণ্ঠস্থ করে রাখতো। মুসলিমরা বিশ্বাস করে যে যখন মুহাম্মদ সা. কুরআনের আয়াতগুলো বলতেন, তখন সাহাবিরা সেগুলো মুখস্থ করে ফেলতেন। মুহাম্মাদ সা. এর মৃত্যুর পরেও প্রায় ১০-১৫০০০ হাফেজ ছিলো বলে ধারণা করা হয়, যা কুরআনের সত্যতা প্রমাণ করে।

সঠিকভাবে লিখার কোন পদ্ধতি না থাকায়, লিখার চেয়ে মুখস্থ উৎসই বেশি নির্ভরযোগ্য ছিলো সে সময়। সেসময় হাফেজদেরকে  তেলওয়াতকারী বা আবৃত্তিকারী হিসেবেও খুব সম্মান করা হতো এবং যারা পড়তে জানতো না তারা এভাবে কুরআনের দ্বারা হিদায়াতপ্রাপ্ত হতো।

পঠন 
কুরআনে ১১৪টি সূরা ও ৬৬৬৬টি মতান্তরে ৬২৩৬ টি আয়াত রয়েছে। হাফেজ হওয়ার এ প্রক্রিয়াটি সম্পূর্ণ হতে সাধারণত ৩ থেকে ৬ বছর লাগে। এর জন্যে বিশেষ মাদ্রাসা (হিফজখানা) রয়েছে, যেখানে কুরআন মুখস্থের সাথে সাথে সঠিক উচ্চারণরীতিও শেখানো হয়। মুসলমান সমাজে হাফেজরা খুবই সম্মানিত। তারা তাদের নামের আগে হাফেজ শব্দটি ব্যবহার করে।

নামকরণ 
ধ্রুপদী আরবি ভাষার মধ্যে, "হাফিজ" যারা কুরআন মুখস্থ করে তাদের বুঝাতে ব্যবহৃত হতো না। বরং এর পরিবর্তে, ব্যবহৃত শব্দটি ছিলো "হ্যামিল" (অর্থাৎ, যিনি বহন করেন)। হাফেজ শব্দটি হাদিস মুখস্থকারীদের জন্যে ব্যবহার করা হতো বিশেষত যাদের ১,০০,০০০ এর বেশি হাদিস মুখস্থ ছিলো।

কোরআন হাদিস থেকে আলাদা। হাদিস মূলত মুহাম্মাদের ( সাল্লাল্লাহু আলাইহি ওয়া সাল্লাম ) কথা, ইঙ্গিত বা সমর্থনকে নির্দেশ করে।

যোগ্যতা 
একজন হাফেজ হওয়ার জন্য পূর্ণ কুরআন মুখস্থ করা আবশ্যক।

আরও দেখুন 
 কুরআন তিলাওয়াতের প্রতিযোগিতার তালিকা
 কুরআন
 ফকিহ
 মুহাদ্দিস

তথ্যসূত্র 

কুরআনের হাফেজ
ইসলামি পরিভাষা
স্মৃতি
কুরআনীয় শব্দ ও বাক্যাংশ
বাংলাদেশ–রুয়ান্ডা সম্পর্ক

বাংলাদেশ–রুয়ান্ডা সম্পর্ক হল বাংলাদেশ ও রুয়ান্ডা রাষ্ট্রদ্বয়ের মধ্যকার দ্বিপাক্ষিক সম্পর্ক। দুটি রাষ্ট্রই নন-এলাইনড মুভমেন্ট, গ্রুপ অব ৭৭ এবং কমনওয়েলথ অব নেশনস সংস্থার সদস্য। কোনো রাষ্ট্রেরই স্থায়ী রাষ্ট্রদূত নেই।

ইতিহাস 
১৯৯৪ সালে বাংলাদেশ সৈনিক ও স্থাস্থ্য কর্মকর্তাসহ মোট ৯০০ জন শান্তিরক্ষীকে রুয়ান্ডান গণহত্যাকালীন শান্তিরক্ষার জন্য রুয়ান্ডায় পাঠায়। মোট ৪০টি দেশ এ মিশনে অনুরূপ সহায়তা দিয়েছিল।

সম্প্রতি ২০১২ সালে বাংলাদেশ থেকে রুয়ান্ডায় একটি প্রতিনিধিদল পাঠানো হয়েছিল। ঐ সময় রুয়ান্ডা বাংলাদেশী ব্যবসায়ীদের কাছ থেকে বিনিয়োগ কামনা করে।

কেন্দ্রীয় আফ্রিকাতে রুয়ান্ডার অবস্থান, ফলে বাংলাদেশী ব্যবসায়ীদের কেন্দ্রীয় আফ্রিকাতে যাওয়া সহজতর করতে রুয়ান্ডা কৌশলগত দিক থেকেও আদর্শ।\

বাংলাদেশের তৈরি পোশাক, সিরামিক এবং ওষুধজাতীয় দ্রব্য রুয়ান্ডার বাজারে ভালো কদর পাচ্ছে।

যান্ত্রিক কৃষিক্ষেত্র, খাদ্য প্রক্রিয়াজাতকরণ, টেক্সটাইল, বস্ত্র, সিরামিক এবং জাহাজনির্মাণ শিল্পে বাংলাদেশের অভিজ্ঞতা রুয়ান্ডা অনুকরণ করতে চায় বলে জানিয়েছে।

২০১৫ সালে রুয়ান্ডা বাংলাদেশের সাথে শক্তিশালী সম্পর্ক গড়ে তোলার আশা প্রকাশ করে বলেছে, "বাণিজ্য ও বিনিয়োগ, টেক্সটাইল ও পাটশিল্প উন্নয়ন, অভিজ্ঞতা বিনিময়, প্রশিক্ষণ, আন্তর্জাতিক শান্তিরক্ষায় সামর্থ্য বিনির্মাণ" বিষয়ে তারা আগ্রহী। বাংলাদেশ রুয়ান্ডায় আনুষ্ঠানিক সফরের মাধ্যমে এ দুই দেশের মধ্যকার সম্পর্ক সুদৃঢ় করার ব্যাপারে আলোচনা করা হবে বলে জানায়।

তথ্যসূত্র 

বাংলাদেশ–রুয়ান্ডা সম্পর্ক
রুয়ান্ডা
রুয়ান্ডার দ্বিপাক্ষিক সম্পর্ক
রুয়ান্ডা
বাংলাদেশ
বাংলাদেশ–সেনেগাল সম্পর্ক

বাংলাদেশ–সেনেগাল সম্পর্ক হল বাংলাদেশ এবং সেনেগাল রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭১ সালে মুক্তিযুদ্ধের পর স্বাধীন বাংলাদেশকে স্বীকৃতি দেওয়া প্রথম আফ্রিকার রাষ্ট্র হল সেনেগাল। ডাকারে বাংলাদেশের দূতাবাস থাকলেও বাংলাদেশে সেনেগালের কোনো নিযুক্ত রাষ্ট্রদূত নেই। দুই রাষ্ট্রের মধ্যকার সম্পর্ক উষ্ণ এবং উভয়েই এ সম্পর্ককে আরো সুদৃঢ় করে তুলবার ব্যাপারে একমত।

আন্তর্জাতিক ফোরামে সহযোগিতা 
২০০৩ সালে সেনেগাল অর্গানাইজেশন অব ইসলামি কোঅপারেশনে বাংলাদেশের সেক্রেটারি জেনারেলকে সমর্থন দেয়।

অর্থনৈতিক সহযোগিতা 
দ্বিপাক্ষিক অর্থনৈতিক কর্মকাণ্ড এগিয়ে নিতে বাংলাদেশ ও সেনেগাল দুই দেশই পারস্পরিক আগ্রহ প্রকাশ করেছে এবং এ জন্য প্রয়োজনীয় পদক্ষেপ গ্রহণে উদ্যোগী হয়েছে। সেনেগাল বাংলাদেশের গুরুত্বপূর্ণ খাতে বিনিয়োগে আগ্রহী। সেনেগালের বাজারে বাংলাদেশে তৈরি সিরামিক, ওষুধ, তৈরি পোশাক, পাট ও চামড়াজাত দ্রব্য ভালো কদর পেয়েছে। অধিকন্তু বাংলাদেশ সেনেগালকে দক্ষ জনসম্পদ আহরণে আহ্বান করেছে যারা সেনেগালের সামাজিক-অর্থনৈতিক খাতের উন্নয়নে উল্লেখযোগ্য ভূমিকা রাখতে পারবে।

তথ্যসূত্র 

বাংলাদেশ–সেনেগাল সম্পর্ক
সেনেগাল
সেনেগালের দ্বিপাক্ষিক সম্পর্ক
কাবারাত্তি

কাভারাত্তি হল ভারত এর কেন্দ্রশাসিত অঞ্চল লক্ষদ্বীপ এর রাজধানী শহর। এটি ২০১১  সালুর জনগননায় সেন্সাস শহর হিসাবে প্রকাশ পেয়েছে। এই দ্বীপ শহরটির মোট আয়তন ৩.৯৩ বর্গ কিলোমিটারের মত। এখানে একটি সুন্দর সমুদ্র সৈকত রয়েছে। এই সৈকত গুলির কারণে এই শহরে প্রচুর পর্যটক আসে।দিল্লি থেকে এই শহরের দূরত্ব ২,০৫৬ কিমি। এখানে ভারতের দক্ষিণ নৌসেনা কম্যান্ড এর একটি নৌঘাটি রয়েছে। নৌঘাটিটি আইএনএস লক্ষদ্বীপ হিসাবে পরিচিত।

ইতিহাস 
লক্ষদ্বীপ কেন্দ্রশাসিত অঞ্চল হিসাবে প্রতিষ্ঠার সময় থেকে কাভারাত্তি লক্ষদ্বীপের রাজধানী শহর হিসাবে প্রশাসনিক কাজ করে চলেছে। বর্তমানে কাভারাত্তি কেন্দ্র সরকারের স্মার্ট সিটি মিশনএর আওতায় আনা হয়েছে।

ভূপ্রকৃতি 

শহরটি কেরালার সমুদ্রতট থেকে ৩০০ কিলোমিটার দূরে অবস্থিত।
শহরটি সদ্র সমতল থেকে ০ থেকে ১ মিটার উচু। দ্বীপটি প্রবাল দ্বারা গঠিত হয়েছে।
দ্বীপটি লম্বাটে ধরনের। এখানে প্রচুর সবুজ উদ্ভিদ দেখা য়ায়। দ্বীপ শহরটির সমুদ্র উপকূল ও সমুদ্র তলদেশে বিভিন্ন প্রজাতির মাছ দেখা যায়।

তথ্যসূত্র

বহিঃসংযোগ 

লাক্ষাদ্বীপের দ্বীপ
ভারতের কেন্দ্রশাসিত অঞ্চলের রাজধানী
ভারতের দ্বীপ
ভারতের জনবহুল স্থান
ভারতের প্রবাল দ্বীপ
বাংলাদেশ–সুদান সম্পর্ক

বাংলাদেশ–সুদান সম্পর্ক হল বাংলাদেশ ও সুদান রাষ্ট্রদ্বয়ের মধ্যকার দ্বিপাক্ষিক সম্পর্ক।

বাংলাদেশের প্রতিষ্ঠালাভ 
১৯৭২ সালে চীন জাতিসংঘে বাংলাদেশের সদস্যপদ লাভে ভেটো দিলে সুদান ও গিনিয়াই চীনকে সমর্থন দিয়েছিল।

উচ্চ পর্যায়ের সফর 
২০০৮ সালে জয়েন্ট চিফস অব স্টাফ অব সুদানিজ আর্মড ফোর্সেসের সাবেক সভাপতি জেনারেল মুহাম্মদ আবদুল কাদির নাসরুদ্দিন ঢাকায় আনুষ্ঠানিক সফরে আসেন।

সামরিক সম্পর্ক 
বাংলাদেশে বেশকিছু প্রশিক্ষণ কর্মসূচীতে সুদানিজ সৈনিকেরা অংশ নিয়েছে। তারা মূলত জাতিসংঘের শান্তিরক্ষা কর্মসূচীতে বাংলাদেশ ইনস্টিটিউট অব পিস সাপোর্ট অপারেশন ট্রেইনিং থেকে প্রশিক্ষণ নেয়।

অর্থনৈতিক সম্পর্ক 
বাংলাদেশ ও সুদান দ্বিপাক্ষিক বাণিজ্য ও বিনিয়োগ বাড়াতে পারস্পরিক আগ্রহ প্রকাশ করেছে। বাংলাদেশি ওষুধ, তৈরি পোশাক এবং সিরামিক সুদানিজ বাজারে কদর পেয়েছে। ২০০৮ সালে, বাংলাদেশ ও সুদান জনসম্পদ রপ্তানিবিষয়ক একটি চুক্তি স্বাক্ষর করেছে।

তথ্যসূত্র 

বাংলাদেশ–সুদান সম্পর্ক
সুদান
সুদানের দ্বিপাক্ষিক সম্পর্ক
জ্যোতিঃপাল মহাথের

সংঘরাজ জ্যোতিঃপাল মহাথের ১৯১৪ সালের ৫ই জানুয়ারি কুমিল্লা জেলার, লাকসাম উপজেলার কেমতলী নামক গ্রামে এক বৌদ্ধ পরিবারে জন্মগ্রহণ করেন। তার পিতার নাম চন্দ্রমনি সিংহ ও মাতার নাম দ্রৌপদী বালা সিংহ। তিনি পিতা-মাতার কনিষ্ঠতম সন্তান। তিনি বাংলাদশের বৌদ্ধদের ১০তম ধর্মীয় গুরু। তিনি ২০০২ সালের ১২ই এপ্রিল ৯২ বছর বয়সে মারা যান। তাকে পূর্ণ রাষ্ট্রীয় মর্যাদায় সমাহিত করা হয়। ১৯৭১ সালে মহান মুক্তিযুদ্ধে গুরুত্বপূর্ণ ভূমিকা রাখেন। তিনি ২০১০ সালে একুশে পদক, ২০১১ সালে স্বাধীনতা পদক (মরনোত্তর) পান।

দীক্ষা লাভ 
তিনি ১৫ বছর বয়সে ১৯৩৩ সালে শ্রামণ্য ধর্মে দীক্ষা গ্রহণ করেন। ১৯৩৮ সালে তিনি উপসম্পদা গ্রহণ করেন, অর্থাৎ ভিক্ষু হন। তিনি পাহাড়তলি মহামুনি পালি কলেজ, কলকাতা ও নালন্দা বিদ্যাভবনে পালি ভাষা, সাহিত্য ইত্যাদি বিষয়ে প্রগাঢ় পান্ডিত্য অর্জন করেন। তিনি বাংলা, হিন্দি, পালি, ইংরেজি,সংস্কৃত ভাষায় দক্ষ ছিলেন।

সমাজসেবা 
তিনি বহু জনহিতকর প্রতিষ্ঠানের প্রতিষ্ঠাতা, যেমন,১৯৯১ সালে বালক উচ্চ বিদ্যালয়, ১৯৮২ সালে চট্টগ্রাম বিশ্ববিদ্যালয় শান্তি প্যগোডা,বালিকা উচ্চ বিদ্যালয় (বর্তমানে কলেজ), অনাথ আশ্রম ইত্যাদি।

স্বীকৃতি ও পুরস্কার 
তাকে ১৯৯৫ সালে জাতিসংঘ বিশ্ব নাগরিক উপাধি দেয়। তিনি নালন্দা বিদ্যাভবন থেকে এিপিটক বিশারদ উপাধি পান। তিনি বাংলাদেশি বৌদ্ধদের সর্বোচ্চ ধর্মীয় গুরু 'সংঘরাজ' ছিলেন। তিনি বাংলাদশের বৌদ্ধদের ১০তম ধর্মীয় গুরু।  তিনি ২০১০ সালে একুশে পদক, ২০১১ সালে স্বাধীনতা পদক(মরনোত্তর) পান। তিনি মায়ানমার সরকার কর্তৃক 'অগ্গমহাদ্ধর্মজোতি কাধ্বজ' উপাধিতে ভূষিত হন। তার নামে তার মন্দিরের নামকরণ করা হয়েছে 'সংঘরাজ জ্যোতি:পাল মহাথের বৌদ্ধ মহাবিহার কমপ্লেক্স।

তথ্যসূত্র 

১৯১৪-এ জন্ম
২০০২-এ মৃত্যু
কুমিল্লা জেলার ব্যক্তি
সমাজসেবায় একুশে পদক বিজয়ী
স্বাধীনতা পুরস্কার বিজয়ী
একুশে পদক বিজয়ী
বৌদ্ধ লেখক
বাঙালি লেখক
২০শ শতাব্দীর বৌদ্ধ ভিক্ষু
সাউদার্ন এয়ার ট্রান্সপোর্ট ১৯২৯

সাউদার্ন এয়ার ট্রান্সপোর্ট যেটা টেক্সাস এর ডালাসে অবস্থিত ১৯২৯ সালের ১১ ফেব্রুয়ারি নির্মাণ করা হয় যখন এপি  ব্যারেট নামক একজন ব্যবসায়ি টেক্সাস এয়ার ট্রান্সপোর্ট সহ আরো কিছু ছোট এভিয়েশন কোম্পানি প্রতিষ্ঠা করেন। পরবর্তীতে এটি এভিয়েশন কর্পোরেশন যা আমেরিকান এয়ারলাইন্স এর সহযোগী প্রতিষ্ঠান এর আওতায় চলে আসে।

১৯২৯ সালের জানুয়ারি তে প্রতিষ্ঠানটি ইউএস পোস্টাল সার্ভিস এর অধীনে কেম২৯ রুট লাভ করে যেটির ব্যাপ্তি ছিল নিউ ওরলেন্স থেকে হস্টোন পর্যন্ত।

তথ্যসূত্র

১৯২৯-এ প্রতিষ্ঠিত
মার্কিন যুক্তরাষ্ট্রের বিমান পরিবহন সংস্থা
ডালাস ভিত্তিক কোম্পানি
ব্রানিফ ইন্টারন্যাশনাল এয়ারওয়েজ

ব্রানিফ এয়ারওয়েজ কর্পোরেশন ১৯৪২ থেকে ১৯৬৫ সাল পর্যন্ত ব্রানিফ ইন্টারন্যাশনাল এয়ারওয়েজ নামে ব্যবসা করে, পরবর্তীতে ১৯৬৫ থেকে ১৯৮৩ সাল পর্যন্ত ব্রানিফ ইন্টারন্যাশনাল নামে তাদের কার্যক্রম অব্যাহত রাখে মূলত এটি ছিল একটি আমেরিকান এয়ারওয়েজ কোম্পানি যারা ১৯২৮ থেকে ১৯৮২ সাল পর্যন্ত তাদের ব্যবসা প্রতিষ্ঠান চালু রাখে। প্রাথমিক ভাবে এর গন্তব্য ছিল মধ্য-ইউরোপ,যুক্তরাষ্ট্র,মেক্সিকো,সেন্ট্রাল আমেরিকা এবং দক্ষিণ আমেরিকা। ১৯৭০ সালের পর এশিয়া ও ইউরোপ তাদের ব্যবসা শুরু হয়। ১৯৮২ সালে এয়ারলাইন্সটি উচ্চ জালানি মূল্যের কারণে এবং ১৯৭৮ সালের ডিসেম্বরে করা এয়ারলাইন্স ডিরেগুলেশন এক্ট এর কারণে তাদের ব্যবসা বন্ধ করতে বাধ্য হয়। ব্রানিফের নামে দুইটি এয়ারলাইন্স এর বাণিজ্য শুরু হয় , ১৯৮৪-৮৯ সাল পর্যন্ত দ্যা হায়াত হোটেল এর কার্যক্রম ব্রানিফের নামে চালানো হয়,তাছাড়া ব্রানিফ ইন্টারন্যাশনাল এয়ারলাইন্স ১৯৯১-৯২ তাদের ব্যবসা চালু করে। ২০১৫ এর শুরুতে ব্রানিফ তাদের অধীনে ওকলাহোমা রাজ্যে কিছু নতুন ব্যবসা প্রতিষ্ঠান চালু করে।

তথ্যসূত্র

১৯২৮-এ প্রতিষ্ঠিত কোম্পানি
মার্কিন যুক্তরাষ্ট্রের বিমান পরিবহন সংস্থা
ডালাস ভিত্তিক কোম্পানি
১৯৩০-এ প্রতিষ্ঠিত মার্কিন কোম্পানি
জুওলজিক্যাল সার্ভে অব ইন্ডিয়া

জুওলজিক্যাল সার্ভে অফ ইন্ডিয়া হল ভারতের একটি রাষ্ট্রায়ত্ব সংস্থা। এটি কর্তৃক ১৯৩৫ সালে প্রথম ভূকম্পনীয় অঞ্চলীয়করণ মানচিত্র প্রণীত হয়। এর সদর দপ্তর কলকাতায় অবস্থিত। এটি একটি ব্রিটিশ ভারতে প্রতিষ্ঠিত সংস্থা এই সংস্থাটি ১৯১৬ সালের ১ লা জুলাই প্রতিষ্ঠিত হয় কলকাতায়।

আরও দেখুন
 জিওলজিকাল সার্ভে অফ ইন্ডিয়া

তথ্যসূত্র

ভারতীয় সংস্থা
১৯১৬-এ ভারতে প্রতিষ্ঠিত
ভারতের প্রাণিকুল
ভারতের প্রাকৃতিক ইতিহাস
কলকাতা ভিত্তিক সংগঠন
জীববৈচিত্র্য
উইগিনস এয়ারওয়েজ

উইগিনস এয়ারওয়েজ হলো আমেরিকার ম্যানচেস্টার, নিউ হ্যাম্পশায়ার ভিত্তিক একটি ফিক্সড বেইজ কার্গো এবং চাটার্ড বিমান পরিসেবা সংস্থা যারা ম্যানচেস্টার-বোস্টোন বিমানবন্দর থেকে এই সেবা প্রদান করে থাকে।

ইতিহাস 

১৯২৯ সালে ই.ডব্লিও উইগিনস এর মাধ্যমে উইগিনস এয়ারওয়েজ এর ম্যানচেস্টার,নিউ হ্যাম্পশায়ারে যাত্রা শুরু হয়। ১৯৮৫ সালে উইগিনস এয়ারওয়েজ তারা নিজেদের কর্মচারী নিয়োগ শুরু করে। বর্তমানে এর ১৬০ জন কর্মচারী রয়েছে।

২০১৪ সালের শেষে এই প্রতিষ্ঠানটি আমারি ফ্লাইট এর সাথে চুক্তিবদ্ধ হয় এবং তাদের বহরে ৪৮টি বিমান ও ১০০জন কর্মচারী যোগ করে যার পরিপ্রেক্ষিতে আমারি ফ্লাইট ২১৮টি বিমান নিয়ে পৃথিবীর সেরা কার্গো বিমান সেবার তালিকায় নিজের নাম লেখায়।

বিমান বহর 

উইগিনস এয়ারওয়েজ বর্তমানে ৪৯টি বিমান পরিচালনা করছে এর মধ্যে বেশীরভাগ হলো ইউপিএস এয়ারলাইন্স এবং ফেডএক্স এক্সপ্রেস।

২০১৫ সালের জুলাই পর্যন্ত এর বিমানের তালিকাঃ

তথ্যসূত্র 

মার্কিন যুক্তরাষ্ট্রের বিমান পরিবহন সংস্থা
১৯২৯-এ প্রতিষ্ঠিত
২০১৪-এর অধিগ্রহণ ও একত্রীকরণ